PATVIRTINTA

Šiaulių r. Dubysos aukštupio mokyklos direktoriaus

2020 m. gruodžio 16 d.

įsakymu Nr. V-92(1.2)

**ŠIAULIŲ** **R.** **DUBYSOS AUKŠTUPIO MOKYKLOS**

**2020**–**2021 MOKSLO** **METŲ** **KORUPCIJOS** **PREVENCIJOS** **PROGRAMA**

**I** **SKYRIUS** **BENDROSIOS** **NUOSTATOS**

1. Šiaulių r. Dubysos aukštupio mokyklos 2020–2021 mokslo metų korupcijos prevencijos programa (toliau - Programa) skirta korupcijos prevencijai ir korupcijos pasireiškimo galimybėms mažinti Šiaulių r. Dubysos aukštupio mokykloje. Korupcijos prevencijos programa parengta vadovaujantis Lietuvos Respublikos korupcijos prevencijos įstatymu, Lietuvos Respublikos nacionaline kovos su korupcija programa, patvirtinta Lietuvos Respublikos Seimo 2015 m. kovo 10 d. nutarimu Nr. XII-1537, Šiaulių rajono savivaldybės korupcijos prevencijos 2018–2020 metų programa, patvirtinta Šiaulių rajono savivaldybės tarybos 2018 m. liepos 3 d. sprendimu Nr. T-224).

2. Pagrindinės programoje vartojamos sąvokos:

**korupcija** - bet koks asmenų, dirbančių mokykloje elgesys, neatitinkantis jiems suteiktų įgaliojimų ar teisės aktuose numatytų elgesio standartų, ar tokio elgesio skatinimas, siekiant naudos sau ar kitiems asmenims ir taip pakenkiant piliečių ir valstybės interesams;

**korupcijos** **prevencija** - korupcijos priežasčių, sąlygų atskleidimas ir šalinimas sudarant ir įgyvendinant tam tikrų priemonių sistemą, taip pat poveikis asmenims, siekiant atgrasinti nuo korupcinio pobūdžio nusikalstamų veikų darymo.

3. Programos paskirtis - intensyvinti korupcijos prevenciją, šalinti prielaidas korupcijai atsirasti ir plisti mokykloje. Programa padės vykdyti kryptingą korupcijos prevencijos politiką, užtikrinti skaidresnę, veiksmingesnę ir viešesnę mokyklos darbuotojų veiklą.

4. Programos strateginės kryptys: 4.1. korupcijos prevencija;

4.2. antikorupcinis švietimas ir informavimas.

5. Programa parengta vienerių mokslo metų laikotarpiui.

**II** **SKYRIUS**

**SITUACIJOS** **ANALIZĖ**

6. Šiaulių r. Dubysos aukštupio mokykla – savivaldybės biudžetinė įstaiga, savo veikloje įgyvendinanti 2013–2022 metų valstybinės švietimo strategijos nuostatas, vadovaudamasi Mokyklos nuostatais, Lietuvos Respublikos švietimo, Biudžetinių įstaigų ir kitais įstatymais, Lietuvos Respublikos švietimo, mokslo ir sporto ministro įsakymais, Šiaulių rajono savivaldybės tarybos sprendimais, mero potvarkiais, Savivaldybės administracijos direktoriaus, Švietimo ir sporto skyriaus vedėjo įsakymais.

7. Pagrindinė veiklos rūšis - pagrindinis ugdymas. Kitos veiklos rūšys: ikimokyklinio amžiaus vaikų ugdymas, priešmokyklinio amžiaus vaikų ugdymas, pradinis ugdymas.

8. Mokykla išduoda mokymosi pasiekimus įteisinančius dokumentus Lietuvos Respublikos švietimo ir mokslo ministro nustatyta tvarka. Išduodant šiuos dokumentus, laikomasi griežtos atsiskaitomybės Šiaulių rajono savivaldybės administracijos švietimo ir sporto skyriui.

9. Kaip mokyklai skirtų biudžeto asignavimų valdytojas direktorius kasmet atsiskaito už ūkinę - finansinę veiklą mokyklos tarybai, Šiaulių rajono savivaldybės tarybai. Mokyklos bendruomenė ir mokyklos taryba kasmet informuojama apie metinį biudžetą, dalyvauja planuojant

mokyklos biudžeto poreikį, sprendžiant lėšų taupymo klausimus.

10. Direktorius ir mokyklos darbuotojai, turintys administravimo įgaliojimus, yra pateikę privačių interesų deklaracijas.

11. Mokslo metų pradžioje mokiniai ir mokinių tėvai (globėjai) supažindinami su mokinių pažangos ir pasiekimų vertinimo tvarka. Ji viešinama mokyklos internetinėje svetainėje https://dubysos.lt

12. Antikorupcinio švietimo temos integruojamos į ekonomikos, pilietinio ugdymo, pasaulio pažinimo ir etikos mokomuosius dalykus.

13. Dalies mokyklos darbuotojų darbo pobūdis ir suteikti įgaliojimai gali sudaryti sąlygas korupcijai įstaigoje. Siekiant sumažinti tokią galimybę Centrinėje viešųjų pirkimų sistemoje skelbiama planuojamų metinių pirkimų suvestinė. Mokykloje patvirtinta Paramos mokyklai gavimo, panaudojimo, apskaitos ir atsiskaitymo tvarka.

**III SKYRIUS**

**PROGRAMOS TIKSLAI** **IR** **UŽDAVINIAI**

14. Programos tikslai:

14.1. siekti mažinti korupcijos pasireiškimo galimybių atsiradimą; 14.2. užtikrinti skaidrią ir veiksmingą veiklą mokykloje;

14.3. ugdyti mokinių antikorupcines nuostatas, nepakančią korupcijos augimui pilietinę poziciją.

15. Korupcijos tikslams pasiekti numatomi uždaviniai:

15.1. užtikrinti efektyvų numatytų priemonių įgyvendinimą ir priemonių plano įgyvendinimo administravimą;

15.2. siekti, kad visų sprendimų priėmimo procesai būtų skaidrūs, atviri ir prieinami mokyklos bendruomenei;

15.3. didinti antikorupcinio švietimo sklaidą mokykloje;

15.4. supažindinti mokinius su savivaldos principais ir skatinti juos būti aktyviais visuomenės nariais.

**IV** **SKYRIUS**

**KORUPCIJOS** **PREVENCIJOS** **PRINCIPAI**

16. Korupcijos prevencija įgyvendinama vadovaujantis šiais principais:

16.1. Teisėtumo - korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų ir kitų teisės aktų reikalavimų.

16.2. Visuotinio privalomumo - korupcijos prevencijos subjektais gali būti visi asmenys. 16.3. Sąveikos - korupcijos prevencijos priemonių veiksmingumas užtikrinamas derinant

visų korupcijos prevencijos subjektų veiksmus, keičiantis subjektams reikalinga informacija ir teikiant vienas kitam kitokią pagalbą.

**V** **SKYRIUS**

**SIEKIAMI** **REZULTATAI** **IR** **VERTINIMO** **KRITERIJAI**

17. Siekiami rezultatai:

17.1. sumažinti korupcijos pasireiškimo tikimybę; 17.2. padidinti nepakantumą korupcijai;

17.3. pagerinti korupcijos prevencijos organizavimą mokykloje; 17.4. padidinti visuomenės pasitikėjimą mokykla.

18. Programos rezultatyvumas nustatomas vadovaujantis kiekybės ir kokybės rodikliais:

18.1. parengtų naujų ir atnaujintų korupcijos prevencijos programų ir įgyvendintų Programos priemonių skaičiaus pokytis;

18.2. įvykdytų programos įgyvendinimo plano priemonių skaičius; 18.3. atliktų korupcijos pasireiškimo tikimybės vertinimų skaičius;

18.4. oficialių pranešimų apie įtariamus pažeidimus ir ištirtų pažeidimų santykis; 18.5. organizuotų seminarų, mokymų ir dalyvavusių juose asmenų skaičius.

19. Kiekviena konkreti Programos įgyvendinimo priemonių plano priemonė vertinama pagal Programos priemonių plane nustatytus vertinimo kriterijus.

**VI** **SKYRIUS** **PROGRAMOS** **ADMINISTRAVIMAS**

20. Už Programos įgyvendinimą atsakingas Šiaulių r. Dubysos aukštupio mokyklos direktoriaus įsakymu paskirtas asmuo, atsakingas už Programos įgyvendinimo organizavimą ir už korupcijos prevenciją ir kontrolę.

20. Už konkrečių Programos priemonių įgyvendinimą pagal kompetenciją atsako priemonių plane nurodyti vykdytojai.

21. Programos ir jos priemonių įgyvendinimo plano projektą rengia Šiaulių r. Dubysos aukštupio mokyklos direktoriaus įsakymu sudaryta darbo grupė, kuriai vadovauja asmuo, paskirtas atsakingu už korupcijos prevenciją ir kontrolę mokykloje.

22. Mokyklos prevencijos programą tvirtina mokyklos direktorius.

**VII** **SKYRIUS** **BAIGIAMOSIOS** **NUOSTATOS**

23. Programa įgyvendinama pagal Programos įgyvendinimo priemonių planą.

24. Už konkrečių Programos priemonių įgyvendinimą atsako priemonių plane nurodyti vykdytojai.

25. Programa įsigalioja nuo 2020 m. gruožio 16 dienos.

26. Programa skelbiama mokyklos interneto svetainėje https://dubysos.lt/

**ŠIAULIŲ R. DUBYSOS AUKŠTUPIO MOKYKLOS**

**2020-2021** **MOKSLO** **METŲ** **KORUPCIJOS** **PREVENCIJOS** **PROGRAMOS** **PRIEMONIŲ PLANAS**

|  |  |  |  |  |
| --- | --- | --- | --- | --- |
| **Eil.** **Nr.** | **Priemonės** **pavadinimas** | **Vykdymo** **laikas** | **Vykdytojai** | **Numatomi** **rezultatai** |
| 1. | Paskirti asmenį, atsakingą už korupcijos prevencijos programos įgyvendinimo organizavimą ir kontrolės vykdymą. | 2020 m. gruodžio mėn. | Direktorius | Sudaryta komisija korupcijos prevencijos priemonių planui parengti. |
| 2. | Antikorupcinio švietimo temas integruoti į visus mokomuosius dalykus ir klasių vadovų veiklą, neformalų ugdymą. | Kiekvienais mokslo metais | Direktoriaus pavaduotoja ugdymui | Ugdomos mokinių antikorupcinės nuostatos |
| 3. | Kontroliuoti, ar laiku ir tinkamai pateikiamos privačių interesų deklaracijos. | Nuolat | Direktorius, sekretorius | Laiku ir tinkamai pateikiamos privačių interesų deklaracijos. |
| 4. | Peržiūrėti darbuotojų pareigybių aprašymus ir esant būtinybei įtraukti antikorupciniu požiūriu svarbias nuostatas bei teisinės atsakomybės priemones. Esant poreikiui dėl pasikeitusių teisės aktų sistemingai atnaujinti galiojančias taisykles, įvairių mokyklos veiklos sričių tvarkos aprašus. | Pagal poreikį | Direktorius  sekretorius | Apibrėžtos antikorupcinės nuostatos bei teisinės atsakomybės priemonės darbuotojų pareigybėse, pakoreguoti veiklų aprašai |
| 5. | Tarptautinę antikorupcijos dieną paminėti mokykloje. | Gruodžio mėn. | Direktoriaus pavaduotojas ugdymui, visi mokytojai | Ugdoma nepakanti korupcijai mokinių pilietinė pozicija |
| 6. | Mokyklos metinę veiklos ataskaitą teikti mokyklos vaiko gerovės komisijai.  Kasmet vykdyti mokyklos bendruomenės narių informavimą apie mokyklos finansinę ir ūkinę veiklą. | Kasmet | Direktorius | Vykdomas mokyklos bendruomenės narių informavimas apie mokyklos ugdomąją, finansinę ir ūkinę veiklą |

|  |  |  |  |  |
| --- | --- | --- | --- | --- |
| 7. | Organizuoti seminarus antikorupcine tematika mokyklos darbuotojams, šviesti ir informuoti kitus mokyklos bendruomenės narius, vykdyti įvadinius mokymus asmenims, naujai priipriimtiems į darbą mokykloje. | Pagal mokyklos metinį veiklos planą | Direktorius, asmuo, atsakingas už korupcijos prevencijos veiklą mokykloje | Mokyklos bendruomenės nariai bus geriau supažindinti su korupcijos pasekmėmis ir prevencinėmis priemonėmis. |
| 8. | Kontroliuoti mokyklai gautos labdaros, nebiudžetinių lėšų panaudojimą. | Kasmet | Korupcijos prevencijos komisija | Skaidrus mokyklos lėšų panaudojimas. |
| 9. | Užtikrinti skaidrų mokinių pasiekimų vertinimą. | Kasmet | Korupcijos prevencijos komisija | Ugdoma nepakanti korupcijai mokinių pilietinė pozicija |
| 10. | Viešai skelbti mokyklos internetinėje svetainėje informaciją apie laisvas darbo vietas. | Esant laisvoms darbo vietoms | Asmuo, atsakingas už svetainės tvarkymą | Užtikrinamas viešumas |
| 11. | Atsižvelgiant į korupcijos prevencijos rizikos vertinimo išvadoje pateiktus pasiūlymus dėl korupcijos pasireiškimo tikimybės mažinimo, peržiūrėti ir prireikus papildyti mokyklos korupcijos prevencijos programą ir jos įgyvendinimo priemonių planą. | 2021 m. gegužės mėn. | Asmuo, atsakingas už korupcijos prevenciją ir kontrolę mokykloje | Veiksminga mokyklos korupcijos prevencijos programa |

\_\_\_\_\_\_\_\_\_\_\_\_\_\_\_\_